Fejlec_uj_Habis_L

# ELŐTERJESZTÉS

önkormányzati bérlakásokra vonatkozó bérlőkijelölési jog biztosításáról

*Tisztelt Közgyűlés!*

Az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelete 17-18. §-ainak rendelkezései szerint a Közgyűlés döntése alapján városi közérdekű, illetve állami, önkormányzati feladatellátáshoz kötődő, kiemelkedő fontosságú cél megvalósítása bérlakás juttatásával támogatható. A bérbeadás történhet közvetlenül a bérlő részére, vagy bérlőkijelölési jog biztosításával. A bérlőkijelölési jogról, illetve közvetlenül a bérlő számára történő bérbeadás esetén a bérbeadásról, valamint annak feltételeiről a Közgyűlés dönt. Az Önkormányzat a bérlőkijelölési joggal rendelkező munkáltatóval bérlőkijelölésről szerződést köt. A szerződésben kell rendelkezni – a lakástörvényben meghatározottakon túl - a bérlőkijelölési jog időtartamáról, a lakás adatairól, a bérlő kiválasztására vonatkozó feltételekről, valamint a felek egyéb jogairól és kötelezettségeiről. A szerződésben kell szabályozni a lakbér és egyéb költségek viselését arra az időtartamra, amely alatt a rendelkezésre bocsátott lakásnak azért nincs bérlője, mert a bérlőkijelölési joggal rendelkező nem jelölt bérlőt.

1. A Közgyűlés a 362/2015. (VIII. 27.), valamint a 364/2016. (VIII. 25.) és a 328/2017. (VIII. 31.) határozatával az Eger-Eszterházy Szabadidő és Sportegyesület részére az Eger, Pozsonyi u. 12. I/25. szám alatti 1 szoba + hálófülkés, 38 m2 alapterületű összkomfortos, az Eger, Pozsonyi u. 12. II/33. szám alatti 1 szobás, 29 m2 alapterületű összkomfortos, valamint az Eger, Pozsonyi u. 14. II/22. szám alatti 1 szobás, 29 m2 alapterületű összkomfortos lakásra vonatkozóan bérlőkijelölési jogot biztosított. A bérlőkijelölési jog 2018. augusztus 31. napján lejár. A Sportegyesület ügyvezetője a játékosok lakhatásának megoldása érdekében további egy évre ismét kérte a bérlőkijelölési jog meghosszabbítását.

Az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet 17-18. §-ainak rendelkezései alapján javasolom, hogy a Közgyűlés döntsön a fenti lakásokra vonatkozó ismételt bérlőkijelölési jog biztosításáról a következő feltételekkel:

1. A bérlőkijelölési jog időtartama egy év, 2018. szeptember 01. napjától 2019. augusztus 31. napjáig biztosított.
2. A bérleti jogviszony időtartama legfeljebb egy év lehet, de legfeljebb a bérlőnek az Eger-Eszterházy Szabadidő Sportegyesületnél fennálló jogviszony időtartama.
3. A lakbér mértékére az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) önkormányzati rendelet 44-49. §. vonatkozik.
4. A bérlő mentesül az óvadék megfizetése, valamint a bérleti szerződés közjegyzői okiratba foglalása alól.
5. A Közgyűlés az 505/2013. (VIII. 29.), a 483/2014. (IX. 25.), valamint a 365/2016. (VIII. 25.) határozatával a Harlekin Bábszínház részére öt lakásra vonatkozóan bérlőkijelölési jogot biztosított. A bérlőkijelölési jog 2018. augusztus 31. napján lejár. A Bábszínház vezetője – az alkalmazásukban álló munkavállalók lakhatásának megoldásához - további egy évre ismét kérte a bérlőkijelölési jog meghosszabbítását, valamint egy újabb lakásra vonatkozó bérlőkijelölési jog biztosítását egy új belépő dolgozó elhelyezéséhez.

Az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelete 17-18. §-ainak rendelkezései alapján javaslom, hogy a Közgyűlés döntsön az Eger, Rákóczi út 10. X/193. szám alatti 1 szobás, 31 m2 alapterületű összkomfortos, az Eger, Rákóczi út 10. X/196. szám alatti 1 szobás, 33 m2 alapterületű összkomfortos, az Eger, Rákóczi út 10. VI/112. szám alatti 1 szobás, 33 m2 alapterületű összkomfortos, az Eger, Rákóczi út 8. IX/166. szám alatti 1 szobás, 33 m2 alapterületű összkomfortos, az Eger, Rákóczi út 8. X/185. szám alatti 1 szobás, 33 m2 alapterületű összkomfortos lakásokra vonatkozó ismételt, valamint az Eger, Rákóczi út 10. VI/113. szám alatti 1 szobás, 33 m2 alapterületű összkomfortos lakásra bérlőkijelölési jog biztosításáról a következő feltételekkel:

1. A bérlőkijelölési jog időtartama egy év, 2018. szeptember 01. napjától 2019. augusztus 31. napjáig biztosított.
2. A bérleti jogviszony időtartama legfeljebb egy év lehet, de legfeljebb a bérlőnek a Harlekin Bábszínháznál fennálló jogviszony időtartama.
3. A lakbér mértékére az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) önkormányzati rendelet 44-49. §. vonatkozik.
4. A bérlő mentesül az óvadék megfizetése, valamint a bérleti szerződés közjegyzői okiratba foglalása alól.
5. A Közgyűlés az 504/2013. (VIII. 29.) határozatával az Eszterházy Károly Egyetem részére az Eger, Pozsonyi u. 16/A. I/7. szám alatti 2 szobás, 53 m2 alapterületű összkomfortos, lakásra vonatkozóan bérlőkijelölési jogot biztosított. A bérlőkijelölési jog 2018. augusztus 31. napján lejár. Az Egyetem a lakásban lakó dolgozója lakhatásának megoldása érdekében további 5 évre kérte a bérlőkijelölési jog meghosszabbítását.

Az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet 17-18. §-ainak rendelkezései alapján javasolom, hogy a Közgyűlés döntsön a fenti lakásra vonatkozó ismételt bérlőkijelölési jog biztosításáról a következő feltételekkel:

1. A bérlőkijelölési jog időtartama 2018. szeptember 1. napjától 2023. augusztus 31. napjáig biztosított.
2. A bérleti jogviszony időtartama legfeljebb öt év lehet, de legfeljebb a bérlőnek az Eszterházy Károly Egyetemnél fennálló jogviszony időtartama.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/hó + Áfa –csökkenő +növelő tényezők).
4. A bérlő kötelezettsége 2 (kettő) havi óvadék, valamint a bérleti szerződés közjegyzői okiratba foglalásával járó költségek megfizetése.
5. A Közgyűlés az 503/2013. (VIII. 29.) határozatával a Heves Megyei Rendőr-főkapitányság részére az Eger, Tárkányi Béla u. 1/A. II/3. szám alatti 2 szobás, 51 m2 alapterületű komfortos, valamint az Eger, Pozsonyi u. 16/A. fszt. 3. szám alatti 2 szobás, 53 m2 alapterületű összkomfortos lakásra vonatkozóan bérlőkijelölési jogot biztosított. A bérlőkijelölési jog 2018. augusztus 31. napján lejár. A Heves Megyei Rendőr-főkapitányság dolgozóinak lakhatásának megoldása érdekében további 5 évre ismét kérte a bérlőkijelölési jog biztosítását.

Az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet 17-18. §-ainak rendelkezései alapján javasolom, hogy a Közgyűlés döntsön a fenti lakásokra vonatkozóan ismételt bérlőkijelölési jog biztosításáról a következő feltételekkel:

1. A bérlőkijelölési jog időtartama 5 év, 2018. szeptember 1. napjától 2023. augusztus 31. napjáig biztosított.
2. A bérleti jogviszony időtartama legfeljebb öt év lehet, de legfeljebb a bérlőnek a Heves Megyei Rendőr-főkapitányságon fennálló jogviszony időtartama.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/hó + Áfa –csökkenő +növelő tényezők).
4. A bérlő kötelezettsége 2 (kettő) havi óvadék, valamint a bérleti szerződés közjegyzői okiratba foglalásával járó költségek megfizetése.

Kérem a Tisztelt Közgyűlést, hogy a határozati javaslatokat elfogadni szíveskedjen.

Eger, 2018. július 28.

**Habis László sk.**

**Határozati javaslat:**

1.) Eger Megyei Jogú Város Önkormányzata Közgyűlése az Eger-Eszterházy Szabadidő és Sportegyesület részére az Eger, Pozsonyi u. 12. I/25. szám alatti, az Eger, Pozsonyi u. 12. II/33. szám alatti, valamint az Eger, Pozsonyi u. 14. II/22. szám alatti lakásra vonatkozóan bérlőkijelölési jogot biztosít a következő feltételekkel:

1. A bérlőkijelölési jog időtartama egy év, 2018. szeptember 01. napjától 2019. augusztus 31. napjáig biztosított.
2. A bérleti jogviszony időtartama legfeljebb egy év lehet, de legfeljebb a bérlőnek az Eger-Eszterházy Szabadidő Sportegyesületnél fennálló jogviszony időtartama.
3. A lakbér mértékére az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) önkormányzati rendelet 44-49. §. vonatkozik.
4. A bérlő mentesül az óvadék megfizetése, valamint a bérleti szerződés közjegyzői okiratba foglalása alól.

A Közgyűlés felhatalmazza a polgármestert a megállapodás aláírására.

**Felelős:** Habis László polgármester megbízásából:

Dr. Bánhidy Péter Jogi és Hatósági Iroda vezetője

**Határidő:** 2018. november 30.

2.) Eger Megyei Jogú Város Önkormányzata Közgyűlése a Harlekin Bábszínház részére az Eger, Rákóczi út 10. X/193., az Eger, Rákóczi út 10. X/196., az Eger, Rákóczi út 10. VI/112., az Eger Rákóczi út 8. IX/166., az Eger, Rákóczi út 8. X/185. és az Eger, Rákóczi út 10 VI/113. szám alatti garzonházi lakásra vonatkozóan bérlőkijelölési jogot biztosít a következő feltételekkel:

1. A bérlőkijelölési jog időtartama egy év, 2018. szeptember 01. napjától 2019. augusztus 31. napjáig biztosított.
2. A bérleti jogviszony időtartama legfeljebb egy év lehet, de legfeljebb a bérlőnek a Harlekin Bábszínháznál fennálló jogviszony időtartama.
3. A lakbér mértékére az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) önkormányzati rendelet 44-49. §. vonatkozik.
4. A bérlő mentesül az óvadék megfizetése, valamint a bérleti szerződés közjegyzői okiratba foglalása alól.

A Közgyűlés felhatalmazza a polgármestert a megállapodás aláírására.

**Felelős:** Habis László polgármester megbízásából:

Dr. Bánhidy Péter Jogi és Hatósági Iroda vezetője

**Határidő:** 2018. november 30.

3.) Eger Megyei Jogú Város Önkormányzatának Közgyűlése az Eszterházy Károly Egyetem részére Eger, Pozsonyi u. 16/A. I/7. szám alatti lakásra vonatkozóan bérlőkijelölési jogot biztosít a következő feltételekkel:

1. A bérlőkijelölési jog időtartama öt év, 2018. szeptember 1. napjától 2023. augusztus 31. napjáig biztosított.
2. A bérleti jogviszony időtartama legfeljebb öt év lehet, de legfeljebb a bérlőnek az Eszterházy Károly Egyetemnél fennálló jogviszony időtartama.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/hó + Áfa –csökkenő +növelő tényezők).
4. A bérlő kötelezettsége 2 (kettő) havi óvadék, valamint a bérleti szerződés közjegyzői okiratba foglalásával járó költségek megfizetése.

A Közgyűlés felhatalmazza a polgármestert a megállapodás aláírására.

**Felelős:** Habis László polgármester megbízásából:

Dr. Bánhidy Péter Jogi és Hatósági Iroda vezetője

**Határidő:** 2018. november 30.

4.) Eger Megyei Jogú Város Önkormányzata Közgyűlése a Heves Megyei Rendőr-főkapitányság részére az Eger, Tárkányi Béla u. 1/A. II/3. és az Eger, Pozsonyi u. 16/A. fszt. 3. szám alatti lakásra vonatkozóan bérlőkijelölési jogot biztosít a következő feltételekkel:

1. A bérlőkijelölési jog időtartama öt év, 2018. szeptember 1. napjától 2023. augusztus 31. napjáig biztosított.
2. A bérleti jogviszony időtartama legfeljebb öt év lehet, de legfeljebb a bérlőnek a Heves Megyei Rendőr-főkapitányságon fennálló jogviszony időtartama.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/hó + Áfa –csökkenő +növelő tényezők).
4. A bérlő kötelezettsége 2 (kettő) havi óvadék, valamint a bérleti szerződés közjegyzői okiratba foglalásával járó költségek megfizetése.

A Közgyűlés felhatalmazza a polgármestert a megállapodás aláírására.

**Felelős:** Habis László polgármester megbízásából:

Dr. Bánhidy Péter Jogi és Hatósági Iroda vezetője

**Határidő:** 2018. november 30.